เหตุแฟนบอลสโมสรฟุตบอลนครปฐมทำร้ายผู้ตัดสิน พ.ศ. 2553
ทั้งสโมสรฟุตบอลจังหวัดนครปฐมและสโมสรฟุตบอลจังหวัดศรีสะเกษอยู่ในระหว่างการแข่งขันฟุตบอลรอบเพลย์ออฟขึ้นไทยพรีเมียร์ลีก กลุ่ม เอ โดยทีมนครปฐม แข่งแล้ว 3 นัด มี 6 แต้ม และศรีสะเกษ แข่ง 2 นัด มี 4 แต้ม ผลจากการแข่งขันรอบเพลย์ออฟ หากทีมใดเป็นผู้นำของกลุ่มก็จะได้สิทธิ์แข่งขันในไทยพรีเมียร์ลีกฤดูกาลหน้า ซึ่งทางสมาคมฟุตบอลแห่งประเทศไทยมีมติให้เพิ่มจำนวนทีมในการแข่งขันไทยพรีเมียร์ลีกจาก 16 ทีม เป็น 18 ทีม จึงมีการจัดการแข่งขันเพื่อหาอีก 2 ทีม โดยทีมแรกที่ได้รับสิทธิ์คือ สโมสรฟุตบอลทหารบก
ฟุตบอลชิงถ้วยพระราชทานควีนสคัพ ครั้งที่ 33 รอบคัดเลือก
การแข่งขันฟุตบอลชิงถ้วยพระราชทานควีนสคัพ ครั้งที่ 33 รอบคัดเลือก จัดการแข่งขันขึ้นโดยความร่วมมือระหว่าง สโมสรฟุตบอลชลบุรี กับสโมสรฟุตบอลส่วนภูมิภาค 5 สโมสร ได้แก่ สโมสรฟุตบอลจังหวัดสมุทรสงคราม สโมสรฟุตบอลการไฟฟ้า-อยุธยา สโมสรฟุตบอลสุพรรณบุรี สโมสรฟุตบอลพัทยา ยูไนเต็ด และสโมสรฟุตบอลฮากกา โดยจัดการแข่งขันใน 5 สนามกีฬา ใน 4 จังหวัด ระหว่างวันที่ 1 - 8 กุมภาพันธ์ พ.ศ. 2552 โดยการแข่งขันแบ่งออกเป็น 5 กลุ่ม และจะคัดเอาทีมที่มีคะแนนดีที่สุด 2 ทีมในแต่ละกลุ่ม ทำการแข่งขัน เพลย์ออฟ คัดเอา 5 ทีม เข้าทำการแข่งขันในรอบสุดท้ายต่อไป